ગુજરાત વિધાનસભા સચિવાલયમાં રવિવારે મોડી રાત્રે એક દીપડો ઘુસી આવવાને કારણે હડકંપ મચી ગયો હતો. આ દીપડાને પકડવા માટે વન વિભાગ અને પોલીસ ઘ્વારા સંયુક્ત અભિયાન ચલાવવામાં આવી રહ્યું છે. ગાંધીનગર સચિવાલયમાં લાગેલા સીસીટીવી ફુટેજમાં દેખાઈ રહ્યું છે કે દીપડો રાત્રે 1 વાગીને 53 મિનિટે અંદર ઘુસ્યો હતો. આ સચિવાલયમાં જ ગુજરાતના મુખ્યમંત્રી સહીત બીજા મંત્રીઓના કાર્યાલય આવેલા છે.